**AIŠKINAMASIS RAŠTAS (N)**

**PRIE SAVIVALDYBĖS TARYBOS SPRENDIMO „DĖL SAVIVALDYBĖS BŪSTŲ PARDAVIMO“ PROJEKTO**

**1. Sprendimo projekto esmė tikslai ir uždaviniai.**

 Šiuo sprendimu siekiama įgyvendinti savivaldybės būstų nuomininkų prašymus dėl leidimo įsigyti nuomojamus, savivaldybei nuosavybės teise priklausančius būstus, atlikti pardavimo procedūras.

**2. Projekto rengimo priežastys ir kuo remiantis parengtas sprendimo projektas.**

 Klaipėdos miesto savivaldybės administracijai pateikti savivaldybės būstų nuomininkų A. K., R. Š. ir D. K. prašymai pirkti nuomojamus, savivaldybei nuosavybės teise priklausančius būstus.

 Savivaldybės būsto nuomininkas A. K. prašo ir sutinka rinkos verte pirkti Klaipėdos miesto savivaldybei nuosavybės teise priklausantį 41,09 kv. metro ploto būstą *(duomenys neskelbtini)*, Klaipėdoje. Turto vertintojai UAB „RESTO Group“, vadovaudamiesi Turto ir verslo vertinimo metodika, patvirtinta vadovaujantis LR Turto ir verslo vertinimo pagrindų įstatymu, nustatė būsto *(duomenys neskelbtini)*, Klaipėdoje, rinkos vertę – 32 678,00 Eur (iš jų 78,00 Eur už būsto vertės nustatymą), kuri atitinka būsto pardavimo kainą. Nuomininko būsto pirkimo skolinio įsipareigojimo įvykdymą užtikrina kredito įstaiga „Swedbank“, AB bankas (juridinio asmens kodas 112029651).

 Savivaldybės būsto dalies nuomininkė R. Š. prašo ir sutinka rinkos verte pirkti Klaipėdos miesto savivaldybei nuosavybės teise priklausančias palaisvintas greta esančias 44/100 dalis būsto bendrabutyje *(duomenys neskelbtini)*, Klaipėdoje, 12,86 kv. metro ploto kambarys su bendro naudojimo patalpomis, bendras būsto plotas – 29,52 kv. metro. Klaipėdos miesto savivaldybės administracijos direktoriaus 2017 m. kovo 27 d. įsakymu Nr. AD2-258, nurodyta būsto dalis išnuomota terminuotam laikotarpiui (būsto pirkimo procedūrų vykdymui). 56/100 būsto dalys nuosavybės teise priklauso R. Š. Turto vertintojai UAB „RESTO Group“, nustatė būsto dalies *(duomenys neskelbtini)*, Klaipėdoje, rinkos vertę – 7 178,00 Eur (iš jų 78,00 Eur už būsto vertės nustatymą), kuri atitinka būsto dalies pardavimo kainą. Pirkėja už perkamą būstą atsiskaitys, sumokant nustatytą kainą po sprendimo priėmimo arba per 3 mėn. po pirkimo-pardavimo sutarties pasirašymo.

 Savivaldybės būsto dalies nuomininkas D. K. prašo ir sutinka rinkos verte pirkti Klaipėdos miesto savivaldybei nuosavybės teise priklausančias 33/100 dalis būsto *(duomenys neskelbtini)*, Klaipėdoje, būsto plotas – 21,13 kv. metro, bendras būsto plotas – 64,03 kv. metro. 33/100 būsto dalys yra iš dalies parduodamame bute su bendra virtuve. Klaipėdos miesto savivaldybės administracijos direktoriaus 2017 m. kovo 14 d. įsakymu Nr. AD2-208, nurodyta būsto dalis išnuomota terminuotam laikotarpiui (būsto pirkimo procedūrų vykdymui). 67/100 būsto dalys nuosavybės teise priklauso D. K. Turto vertintojai UAB „RESTO Group“, nustatė būsto dalies *(duomenys neskelbtini)*, Klaipėdoje, rinkos vertę – 15 078,00 Eur (iš jų 78,00 Eur už būsto vertės nustatymą), kuri atitinka būsto dalies pardavimo kainą. Pirkėjas už perkamą būstą atsiskaitys, sumokant nustatytą kainą po sprendimo priėmimo arba per 3 mėn. po pirkimo-pardavimo sutarties pasirašymo.

Savivaldybės taryba savo sprendimu turi užtikrinti leidimą A. K. įkeisti perkamą būstą *(duomenys neskelbtini)*, Klaipėdoje, kredito įstaigai „Swedbank“, AB bankui, numatant, kad nurodyto būsto hipoteka įsigalios, kai su savivaldybės administracija bus visiškai atsiskaityta už parduodamus būstus, sumokėta būstų kaina, netesybos ir įvykdytos kitos prievolės.

 Vadovaujantis Lietuvos Respublikos paramos būstui įsigyti ar išsinuomoti įstatymo 24 straipsnio 2 dalies 1 ir 5 punktais, 26 straipsniu ir Klaipėdos miesto savivaldybės būsto ir pagalbinio ūkio paskirties pastatų pardavimo tvarkos aprašu, patvirtintu Klaipėdos miesto savivaldybės tarybos 2016 m. gruodžio 22 d. sprendimu Nr. T2-304 „Dėl Klaipėdos miesto savivaldybės būsto ir pagalbinio ūkio paskirties pastatų pardavimo tvarkos aprašo patvirtinimo“ ir Klaipėdos miesto savivaldybės administracijos direktoriaus 2018 m. kovo 13 d. įsakymu Nr. AD2-206 „Dėl parduodamų savivaldybės būstų įkainojimo aktų patvirtinimo“, patvirtinti būstų įkainojimo aktai ir parengtas šis sprendimo projektas.

2

**3. Kokių rezultatų laukiama.**

 Savivaldybės nuomininkai įsigyja būstus nuosavybės teise.

**4. Sprendimo projekto rengimo metu gauti specialistų vertinimai.**

 Neigiamų specialistų vertinimų negauta.

**5. Išlaidų sąmatos skaičiavimai, reikalingi pagrindimai ir paaiškinimai.**

 Parengtas Klaipėdos miesto savivaldybės administracijos direktoriaus 2018 m. kovo 13 d. įsakymas Nr. AD2-206 „Dėl parduodamų savivaldybės būstų įkainojimo aktų patvirtinimo“.

**6. Lėšų poreikis sprendimo įgyvendinimui.**

Sprendimo įgyvendinimui papildomos lėšos nereikalingos.

**7. Galimos teigiamos ar neigiamos sprendimo priėmimo pasekmės.**

 Įgyvendinant šį sprendimą neigiamų pasekmių nenumatoma, teigiamos pasekmės – lėšos, gautos už parduodamus būstus – 54 934,00 Eur pervedamos į savivaldybės biudžetą ir naudojamos socialinio būsto fondo plėtrai, atskaičius su savivaldybės būstų vertės nustatymu susijusias išlaidas – 234,00 Eur.

 PRIDEDAMA. Kredito įstaigos „Swedbank“, AB banko 2018-03-07 rašto Nr. VL-SR/18-394 „Dėl kredito suteikimo“ kopija (N) – 1 lapas.

Turto skyriaus vedėjas Edvardas Simokaitis